32005R0781
L 131/24
JURNALUL OFÍCIAL AL UNIUNII EUROPENE
REGULAMENTUL (CE) NR. 781/2005 AL COMISIEI
din 24 mai 2005
de modificare a Regulamentului (CE) nr. 622/2003 de stabilire a măsurilor de aplicare a standardelor comune de bază privind securitatea aeriană
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2320/2002 al Parlamentului European și al Consiliului din 16 decembrie 2002 de instituire a unor norme comune în domeniul securității aviației civile (1), în special articolul 4 alineatul (2),
întrucât:
(1)
În temeiul Regulamentului (CE) nr. 2320/2002, Comisia trebuie să adopte măsuri pentru punerea în aplicare a standardelor comune de bază referitoare la securitatea aviației în întreaga Comunitate Europeană. Regulamentul (CE) nr. 622/2003 al Comisiei din 4 aprilie 2003 de stabilire a măsurilor de aplicare a standardelor comune de bază privind securitatea aeriană (2) a fost primul act ce conținea astfel de măsuri.
(2)
Sunt necesare măsuri care să confere precizie standardelor comune de bază.
(3)
În conformitate cu Regulamentul (CE) nr. 2320/2002 și pentru a preveni actele ilegale, este necesar ca măsurile prevăzute în anexa la Regulamentul (CE) nr. 622/2003 să fie secrete și să nu fie publicate. Aceeași regulă se aplică în mod necesar oricărui act de modificare.
(4)
Este necesar ca Regulamentul (CE) nr. 622/2003 să fie modificat în consecință.
(5)
Măsurile prevăzute de prezentul regulament sunt în conformitate cu avizul Comitetului privind securitatea aviației civile,
ADOPTĂ PREZENTUL REGULAMENT:
Articolul 1
Obiectiv
Anexa la Regulamentul (CE) nr. 622/2003 se modifică după cum se menționează în anexa la prezentul regulament.
Articolul 3 din acest regulament se aplică în privința caracterului confidențial al anexei la prezentul regulament.
Articolul 2
Intrarea în vigoare
Prezentul regulament intră în vigoare în a douăzecea zi de la data publicării sale în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 mai 2005.